Source: http://spravy.pozri.sk/clanok/Najvyssi-sud-v-Rusku-zakazal-cinnost-Jehovovych-svedkov/1144380
Timestamp: 2017-05-22 19:22:59+00:00
Document Index: 3414543

Matched Legal Cases: ['súd ', 'súd ', 'súd ', 'súd ', 'Súd ', 'súd ', 'Súd ']

Najvyšší súd v Rusku zakázal činnosť Jehovových svedkov - Spravy.Pozri.sk
Správy | Najvyšší súd v Rusku zakázal činnosť Jehovových svedkov aktuálné a najnovšie správy Správy kategórieNajnovšie správy
Najvyšší súd v Rusku zakázal činnosť Jehovových svedkov Ruský najvyšší súd zakázal dnes činnosť Jehovových svedkov a označil túto náboženskú komunitu za extrémistickú organizáciu. Súd zároveň nariadil....
MOSKVA 20. apríla (WebNoviny.sk) - Ruský najvyšší súd zakázal dnes činnosť Jehovových svedkov a označil túto náboženskú komunitu za extrémistickú organizáciu. Súd zároveň nariadil skonfiškovanie majetku tejto kresťanskej denominácie.Dnešné rozhodnutie súdu je potvrdením skoršieho kroku ruského rezortu spravodlivosti, ktorý v marci podal podnet na legislatívne zastavenie aktivít Jehovových svedkov v krajine.. Úrady zatvoria tamojšie ústredie skupiny aj jej 395 lokálnych pobočiek. Jehovových svedkov už v januári vyhlásil za extrémistickú organizáciu moskovský mestský súd. Rusko predtým zatvorilo osem lokálnych prevádzok tejto skupiny na základe tvrdenia o šírení extrémizmu.Denominácia však na svojej webovej stránke vyhlásila, že sa proti dnešnému verdiktu najvyššieho súdu odvolá, a obvinenia označila za vykonštruované.Jehovovi svedkovia majú v Ruskej federácii podľa vlastného vyjadrenia 170.000 stúpencov. Skupina sa počas uplynulého roka dostala pod narastajúci tlak vrátane zákazu distribúcie literatúry, ktorým dochádzalo k porušovaniu ruských protiextrémistických zákonov, tvrdia príslušné úrady. Ministerstvo spravodlivosti vyhlásilo, že Jehovovi svedkovia "predstavujú hrozbu pre práva občanov, verejný poriadok a bezpečnosť".Jehovovi svedkovia sú však iba jednou z viacerých náboženských skupín, ktoré sa v uplynulých rokoch dostali pod nátlak ruských orgánov. Opatrenie známe ako Jarovej zákon (nazvaný podľa jednej z jeho tvorkýň, poslankyne Štátnej dumy Iriny Jarovej), ktoré vstúpilo do platnosti minulý rok, sprísňuje obmedzenia týkajúce sa aktivít náboženských skupín, a to najmä menších denominácií ako mormóni a niekoľko protestantských siekt. Zdrojj: WebNoviny.sk © SITA Všetky práva vyhradené.Klikni sem a zdieľaj tento článok na Facebooku! Kam ďalej?